section_heading: Borbena uporaba
paragraph_text: Prvi puta je korišten u Korejskom ratu 1950. godine u postrojbama UN-a. Sudjelovao je i u Indijsko-pakistanskom ratu 1965. godine. Izrael ih je intenzivno koristio tijekom Šestodnevnog rata 1967., Jomkipurskog rata 1973. i tijekom invazije na Libanon 1978. i 1982. godine. Izrael je neko vrijeme u svojim redovima imao više od 1000 Centuriona. Tijekom Izraelsko-libanonskog rata 2006. korišteni su izmijenjeni i nadograđeni Centurioni kao oklopni transporteri ili borbena inženjerijska vozila. Jordan je koristio Centurione tijekom Jordanskog građanskog rata u rujnu 1970. te na Golanskoj visoravni 1973. godine.